google/wiki40b huggingface dataset:
Hučava (prítok Zolnej)

Hučava je rieka na strednom Slovensku, na Hornom Pohroní. Je to ľavostranný prítok Zolnej, má dĺžku 36 km a je tokom V. rádu.
Pramení v sopečnom pohorí Poľana, v podcelku Vysoká Poľana, priamo pod hlavným hrebeňom, na severnom úpätí vrchu Poľana (1 457,8 m n. m.), v nadmorskej výške cca 1 330 m n. m.
Zo svojej pramennej oblasti tečie najprv na severozápad, neskôr sa stáča na západ. Pri horárni Sihla priberá významnejší pravostranný prítok spod sedla Jasenová (1 103,5 m n. m.) a vytvára Hrochoťskú dolinu. Sprava potom priberá vejár prítokov z oblasti Majerovej a zľava spod Prednej Poľany (1 367,1 m n. m.). Na krátkom úseku mení smer toku na juh, preteká osadou Kyslinky a ďalej opäť tečie západným smerom. Následne tečie strednou časťou Hrochoťskej doliny s niekoľkými pozoruhodnými prírodnými útvarmi v okolí osady Bátová (Jánošíkova skala, Bátovský balvan) a podstatnejšie rozširuje svoje koryto. Neskôr priberá prítok z Beňovej doliny sprava a Hučava zároveň vstupuje do podcelku Detvianske predhorie. 
V blízkosti obce Hrochoť sa rieka začína postupne stáčať veľkým oblúkom na juh a vstupuje do Zvolenskej kotliny, podcelku Slatinská kotlina. Mení smer toku na juhozápad a vteká na územie obce Očová, kde najprv priberá pravostranný prítok z oblasti Hlbokej a vzápätí sa rieka rozvetvuje. Vedľajšie rameno sa na pravom brehu hlavného koryta následne rozvetvuje na ďalšie dve ramená (severné sa nazýva Očovka). Zľava sa tiež oddeľuje rameno, nazvané Slatinský potok, ktorý odteká na juh a tiež ústi do Slatiny a tak dochádza k javu bifurkácie. Vzápätí sa k hlavnému korytu opätovne pripája jedna vetva rozvetveného vedľajšieho ramena (všetky tri ramená pretekajú Očovou rovnobežne) a Hučava začína výrazne meandrovať. Po pripojení druhej vetvy vedľajšieho ramena (už mimo územia obce) sa meandrovanie zintenzívňuje. 
Juhozápadne od zvolenskej mestskej časti Zolná ústi v nadmorskej výške cca 317 m n. m. do Zolnej.
Na ramene Hučavy v Očovej bola v roku 2012 postavená podľa slovenského patentu Turbína, ktorá má demonštrovať tradičné využitie vody. Turbína má výkon 9 kW pri účinnosti 86%. Na jej mieste stál predtým mlyn.
Karol XVI. Gustáv

Mladosť a vzdelanie

Po ukončení strednej školy absolvoval dva a pol roka výcviku v kráľovskej švédskej armáde, kráľovskom švédskom námorníctve a kráľovskom švédskom letectve. Dosiahol hodnosť kapitána (v armáde a letectve). Získal kompletné akademické štúdium v histórii, sociológii, politike, financiách a ekonomike na univerzite v Uppsale a v Štokholme. Po štúdiu sa venoval príprave na vládnutie. Zúčastnil sa švédskej misie pri OSN a pracoval pre švédsku agentúru medzinárodnej spolupráce. Pracoval v banke v Londýne, na švédskom veľvyslanectve v Londýne a v švédskej obchodnej komore vo Francúzsku.

Kráľ

Následne po smrti jeho starého otca kráľa Gustáva VI. Adolfa bol Karol Gustáv 19. septembra 1973 vyhlásený za švédskeho kráľa v kráľovskom paláci v Štokholme.
Moínuddín Čiští

Moínuddín Čiští (ďalšie mená pozri dole; *1141, Sístán – † 16. marec 1236) bol jeden z najväčších islamských mystikov, zakladateľ indického rádu čištíja.

Život

Rodný Sístán opustil v roku 1153 alebo 1169 alebo 1178 a rozhodol sa pre duchovný život. S cieľom získať dobré náboženské vzdelanie sa vybral na cesty. Navštívil pritom aj veľa autorít tých čias, napríklad Abd al-Kádera Džíláního (Abd al-Kádira Džíláního). Po roku 1186 sa vrátil do Indie, kde sa usadil. Do svojho rádu prevzal niektoré indické zvyky. Významná je jeho hrobka v Adžméri v Indii, ku ktorej chodia moslimovia, sikhovia, hinduisti aj kresťania.
Sinis

Sinis alebo Sínis (starogr. Σίνις – Sinis, iný prepis Sínis; lat. Sinis) je v gréckej mytológii lupič z Isthmu neďaleko od mesta Korint.
Sinis bol synom známeho lupiča Prokrusta. Na svoje obete číhal v úzkom mieste Korintskej šije (Isthmos), ktorá spája Attiku a Peloponéz. Bol to silák hrozivého zjavu, ktorý pocestných nielen okradol, ale im tiež pripravil krutú smrť. Ako to už naznačuje jeho prezývka Pityokamtes čiže "Ohýbač borovíc", svoje obete priväzoval k vrcholkom dvoch ohnutých borovíc, prichytených k zemi. Keď vrcholky stromov uvoľnil, vymrštili sa a nešťastníka roztrhli.
Tomuto jeho hroznému počínaniu urobil rázny koniec mladý Théseus, ktorý vo svojich šestnástich rokoch putoval od svojho deda, troizenského kráľa Pitthea k svojmu nevlastnému otcovi Aigeovi do Atén. Théseus cestou vyhľadával dobrodružstvá, ktorými si chcel vydobyť slávu a dobré meno.
Théseus Sinida zabil rovnakým spôsobom, akým on zabíjal pocestných, podľa porekadla "kto s čím zachádza, s tým tiež schádza" našiel si teda smrť takú, akú rozdával. Rovnako tak dopadli aj ďalší lupiči, ktorí Théseovi pri putovaní do Atén skrížili cestu, boli to Perifétes, Skeirón, Kerkyón ako aj Sinidov otec Prokrustes.
Zneškodnenie Sinida zbavilo Isthmos od nebezpečenstva, ktoré hrozilo kupcom a pútnikom. Na pamiatku tohto víťazstva založil potom Théseus slávne Isthmijské hry.
Isthmijské hry sa vyvinuli z miestnych hier (7.storočie pred Kr.) na celogrécke. V starovekom Grécku patrili medzi panhelénske hry a konali sa v Korinte každé dva roky. Program mali podobný ako Olympijské hry.
Žiga Turk

Životopis

Narodil sa v Ľubľane, v roku 1986 ukončil štúdium na Stavebnej fakulte Univerzity v Ľubľane, v roku 1989 získal titul magistra v obore informatiky a v roku 1992 dizertáciu na Fakulte stavebníctva. Počas svojej akademickej kariéry pôsobil tiež ako hosťujúci pedagóg na Kungliga Tekniska högskolan vo Švédsku a na Istanbulskej technickej univerzite v Turecku.
Od osemdesiatych rokoch sa venoval propagácii mikropočítačov. V roku 1984 spoluzakladal prvé juhoslovanské periodikum o mikropočítačoch – slovin. Moj mikro. Podieľal sa na zavádzaní internetu do Slovinska a sám vyvinul niekoľko webových aplikácií. Zastával tiež funkcie v štatutárnych orgánoch rôznych spoločností. Neskôr spolupracoval na príprave Národného programu výskumu a vývoja pre obdobie 2006 – 2010 a Stratégie projektov cieľového výskumu. Bol členom skupiny pre daňovú reformu a súčasne členom vedeckej rady Slovinskej agentúry pre výskum. V marci 2007 sa stal ministrom bez kresla zodpovedným za rozvoj. Od novembra 2008 bol generálnym tajomníkom Reflexnej skupiny pre diskusiu o budúcnosti EU. Vo februári 2012 sa stal ministrom v druhom Janšiovom kabinete.
Juraj Matúška

Životopis

Pochádzal zo šľachtického rodu Matuška z Tvarožnej a Vyšných Ráztok (de Tvarozsna et Felsőrasztoka). Bol starším bratom autora textu slovenskej hymny Janka Matúšku (1821 – 1877). Študoval na evanjelickom lýceu v Bratislave a na teologickej akadémii vo Viedni. Sedriálny sudca v Liptovskom Mikuláši, po roku 1876 v Banskej Bystrici. Roku 1837 spoluzakladateľ a prvý predseda Spoločnosti vychovávateľskej oravského bratstva. Bol tiež zakladajúcim členom Tatrína a členom Matice slovenskej. Zúčastnil sa roku 1861 martinského memorandového zhromaždenia.
Skladal duchovné piesne, 18 z nich vyšlo v Zpěvníku 1842.
Chouvigny

Poloha

Chouvigny má rozlohu 13,41 km². Najvyšší bod je položený 584 m n. m. a najnižší bod 310 m n. m.

Obyvateľstvo

Chouvigny má 238 obyvateľov (2009).
Graf vývoja obyvateľstva:
Zdroje: INSEE
Bicsský obvod

Bicsský obvod (maď. Bicskei kistérség) je bývalá administratívna jednotka v Maďarsku v Stoličnobelehradskej župe. Jeho sídlom bolo mesto Bicske. Obvody boli zavedené v roku 1994 a zanikli v roku 2014, kedy ich nahradili okresy.
Kallichore (mesiac)

Kallichore alebo Jupiter XLIV je retrográdny prirodzený satelit Jupitera. Bol objavený v roku 2003 skupinou astronómov z Havajskej univerzity vedených Scottom S. Sheppardom a dostal dočasné označenie S/2003 J 11 až do marca 2005, kedy bol pomenovaný podľa gréckej postavy Kallichoré.
Kallichore má v priemere asi ~2 km, jeho priemerná vzdialenosť od Jupitera je 23,112 Mm, ktorú obletí každých 717,806 dní, s inklináciou 165° k ekliptike (164° k Jupiterovmu rovníku) a excentricitou 0,2042. Kallichore patrí do rodiny Carme.
Gabriel Spilar

Klubový hokej

S hokejom začínal v rodnom meste. v mužstve HC Košice, po odohraní troch extraligových sezón ho angažovala HC Sparta Praha. Ročník 2004/05 začal v Slovane Bratislava, počas neho sa vrátil do Košíc. Nasledujúcu sezónu bol najprv hráčom ďalšieho českého extraligového mužstva HC Zlín, v jej priebehu prestúpil do MsHK Žilina, s klubom získal prekvapivý majstrovský titul. Po ďalších dvoch rokoch v HC Košice uzavrel kontrakt s kazašským mužstvom Barys Astana (KHL), v základnej časti strelil 5 gólov a zaznamenal 2 asistencie. Vedenie s ním nepredĺžilo zmluvu, kontaktoval ho manažér Žiliny Roman Kontšek a sezónu 2009/10 začal opäť v MsHK Žilina. 18. januára 2010 prestúpil do klubu fínskej SM-liigy Espo Blues, kde sa stal spoluhráčom Branislava Mezeia. V ďalšom ročníku pôsobil v HK Nitra, nasledujúci začal v kazašskom mužstve Kazzinc-Torpedo, v jeho priebehu prestúpil do HC Košice. Mužstvo sa prebojovalo do finále play-off, kde prehralo so Slovanom Bratislava. V sezóne 2012/13 pokračoval v Košiciach, mužstvo dosiahlo ďalšiu finálovú účasť, keď prehralo s HKm Zvolen.

Reprezentácia

V slovenskej reprezentácii odohral 20 zápasov, strelil 6 gólov.

Osobný život

V auguste 2009 sa oženil s priateľkou Petrou Šedivou. V tom istom roku si zmenil pôvodné priezvisko Špilár na Spilar, dôvodom boli smutné spomienky na otčima, od ktorého sa chcel odlíšiť.
Sash!

História

Sascha Lappessen, Thomas „Alisson“ Lüdke a Ralf Kappmeier vytvorili projekt Sash! v roku 1995. Rok pred tým spolupracovali pod názvom „Careca“, kedy vytvorili pomerne úspešnú skladbu s názvom „Indian Rave“. V roku 1996 Sash! vydal skladbu „It's My Life“, ktorá sa stala európskym klubovým hitom. V roku 1997 spoločne so speváčkou Sabine Ohmes vydali skladbu „Encore Une Fois“. Skladba, ktorá bola v histórii projektu Sash! uvedená ako „veľký zlom“, dosiahla 2. miesto v hitparáde UK Singles Chart, dosiahla Top 10 v piatich krajinách a Top 20 v siedmich krajinách.
Toho istého roku vydal Sash! dva single: „Ecuador“ a „Stay“, ktoré dosiahli 2. miesto v UK Singles Chart. V roku 1998 Sash! vydal zo svojho druhého albumu Life Goes On tri single: „La Primavera“, ktorý dosiahol 3. miesto; „Mysterious Times“, ktorý dosiahol 2. miesto; a „Move Mania“, ktorý dosiahol 8. miesto.
Secourt

Poloha

Obec má rozlohu 7,31 km². Najvyšší bod je položený 281 m n. m. a najnižší bod 227 m n. m.

Obyvateľstvo

Počet obyvateľov obce je 212 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Râches

Poloha

Obec má rozlohu 4,87 km². Najvyšší bod je položený 44 m n. m. a najnižší bod 17 m n. m.

Obyvateľstvo

Počet obyvateľov obce je 2 737 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neuilly-sur-Eure

Poloha

Obec má rozlohu 21,47 km². Najvyšší bod je položený 283 m n. m. a najnižší bod 207 m n. m.

Obyvateľstvo

Počet obyvateľov obce je 629 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cavillargues

Poloha

Obec má rozlohu 11,27 km². Najvyšší bod je položený 262 m n. m. a najnižší bod 105 m n. m.

Obyvateľstvo

Počet obyvateľov obce je 793 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Aquilin-de-Corbion

Poloha

Obec má rozlohu 6,1 km². Najvyšší bod je položený 281 m n. m. a najnižší bod 191 m n. m.

Obyvateľstvo

Počet obyvateľov obce je 66 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vysielač Zobor

Konštrukcia

V 80. rokoch 20. storočia bol na Zobore postavený priehradový stožiar, z ktorého bol šírený televízny signál. Významná kóta sa používala aj ako dôležitý uzol RR trás a tak výstavba komunikačnej veže začiatkom 90. rokov bola logická. Železobetónová veža bola dokončená v roku 1993 a patrí tak k najnovším zariadeniam svojho druhu na Slovensku.
Výška veže je 64 m, z toho samotná anténa meria 11,5 m a váži 2,5 tony.
Pri rozmachu FM vysielania bol signál šírený z pôvodného stožiara, po vybudovaní veže, ktorá slúži i ako prevádzková budova, sa začalo vysielať z antén na jej vrchole.

Šírený program

Výhodná poloha vysielača nad rozsiahlou Podunajskou nížinou, vysoký vyžarovaný výkon i nadmorská výška spôsobujú ďaleký príjem signálu najmä južným a juhozápadným smerom. Prioritnou oblasťou pokrytia je práve rovinatý kraj Nitrianskeho a Trnavského kraja, až po štátnu hranicu s Maďarskom. Presahy však umožňujú prijímať signál i na Pohroní, Hornej Nitre, v Tekove či časti Považia. Zachytiteľný je i na území Maďarska.
Tichon Zacharovič Siomuškin

Životopis

Tichon Siomuškin sa narodil 13. júna 1900 v rodine dedinského stolára. Základné vzdelanie získal v Krajskej základnej škole, po ktorej dva roky študoval učiteľstvo na cirkevnej škole (absolvoval ju v roku 1916 a získal právo vyučovať). Nejak čas Siomuškin pracoval ako učiteľ v dedinskej škole obce Iľmeno. V rokoch 1922-1924 študoval diaľkovo na Pedagogickej fakulte Moskovskej štátnej univerzity.
Na Čukotke pôsobil osem rokov. Z tohoto obdobia pochádzajú viaceré knihy: napr. romány Чукотка a Алитет уходит в горы (ocenený Stalinovou cenou za rok 1948).
Od roku 1952 člen KSSZ.
Petit-Mars

Poloha

Obec má rozlohu 25,97 km². Najvyšší bod je položený 43 m n. m. a najnižší bod 2 m n. m.

Obyvateľstvo

Počet obyvateľov obce je 3 433 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Carte du Ciel

Carte du Ciel (slov. Mapa oblohy) bol medzinárodný projekt zmapovanie pozícií miliónov hviezd — všetkých hviezd do 11 až 12 magnitúdy. V angličtine bol projekt známy pod názvom Astrographic Chart. Je to pásmový katalóg, ktorý obsahuje pravouhlé súradnice hviezd a ktorý má 18 zón od -90° do +90° v deklinácii na základe pozorovaní z rokov 1890-1950.
Coulandon

Poloha

Coulandon má rozlohu 17,06 km². Najvyšší bod je položený 278 m n. m. a najnižší bod 212 m n. m.

Obyvateľstvo

Coulandon má 689 obyvateľov (2009).
Graf vývoja obyvateľstva:
Zdroje: INSEE
Milhac-d’Auberoche

Poloha

Obec má rozlohu 17,5 km². Najvyšší bod je položený 253 m n. m. a najnižší bod 155 m n. m.

Obyvateľstvo

Počet obyvateľov obce je 546 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bessac

Poloha

Obec má rozlohu 10,55 km². Najvyšší bod je položený 162 m n. m. a najnižší bod 62 m n. m.

Obyvateľstvo

Počet obyvateľov obce je 109 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Úžera

Trestné právo

§ 235 trestného zákona (300/2005 Z.z.) uvádza o úžere toto:
(1) Kto zneužívajúc niečiu tieseň, neskúsenosť alebo rozumovú slabosť alebo niečie rozrušenie, dá sebe alebo inému poskytnúť alebo sľúbiť plnenie, ktorého hodnota je k hodnote vzájomného plnenia v hrubom nepomere, alebo kto takú pohľadávku uplatní alebo v úmysle uplatniť ju, na seba prevedie , potrestá sa odňatím slobody až na jeden rok až päť rokov.
(2) Odňatím slobody na tri roky až osem rokov sa páchateľ potrestá, ak spácha čin uvedený v odseku 1 a) a spôsobí ním väčšiu škodu, b) na chránenej osobe, alebo c) z osobitného motívu.
(3) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 a) a spôsobí ním značnú škodu, alebo b) závažnejším spôsobom konania.
(4) Odňatím slobody na desať rokov až pätnásť rokov sa páchateľ potrestá, ak spácha čin uvedený v odseku 1 a) a spôsobí ním škodu veľkého rozsahu, alebo b) ako člen nebezpečného zoskupenia.
Rovnako bola úžera definovaná v predchádzajúcom trestnom zákone (zák. č 140/1961), odlišná bola ale časť špecifikujúca trest za úžeru.
Úžera nie je podvod, pretože úžerník neuvádza nikoho (iného) do omylu.

Občianske právo

§ 39a Občianskeho zákonníka (č. 40/1964 Zb.) uvádza o úžere toto:
Neplatný je právny úkon urobený fyzickou osobou nepodnikateľom, pri ktorom niekto zneužije tieseň, neskúsenosť, rozumovú vyspelosť, rozrušenie, dôverčivosť, ľahkomyseľnosť, finančnú závislosť alebo neschopnosť plniť záväzky druhej strany a dá sebe alebo inému sľúbiť alebo poskytnúť plnenie, ktorého majetková hodnota je vzhľadom na vzájomné plnenie v hrubom nepomere.
Mesto (Slovensko)

Mesto je v právnom systéme Slovenskej republiky (SR) postavenie, ktoré obci udelí Národná rada SR po splnení podmienok podľa § 22 ods. 1 zákona Slovenskej národnej rady č. 369/1990 Zb. zo 6. septembra 1990 o obecnom zriadení v znení neskorších predpisov (pozri kapitolu Vyhlásenie obce za mesto). Mesto je – rovnako ako obec – samostatným územným samosprávnym a správnym celkom SR. Mesto má svoje územie, ktoré tvorí jedno alebo viac katastrálnych území. Mesto je právnickou osobou, ktorá združuje osoby, ktoré majú na jeho území trvalý pobyt a ktorí vykonávajú samosprávu mesta (pozri miestna územná samospráva) prostredníctvom volených orgánov mesta (primátora, mestského zastupiteľstva), miestnym referendom a zhromaždením obyvateľov mesta. Samosprávna pôsobnosť mesta môže byť obmedzená len na základe zákona.
Obec používa pred svojim názvom pomenovanie mesto. Pri výkone samosprávy používa symboly – erb mesta, vlajku mesta, pečať mesta a mestské insígnie.
Rotherham

Rotherham je mesto v South Yorkshire, v Anglicku. Leží pri rieke Don a v blízkosti rieky Rother, medzi mestami Sheffield a Doncaster. Mesto má 248 000 obyvateľov.
Električková doprava v Kaliningrade

Električková doprava v ruskom meste Kaliningrad funguje od roku 1881. V súčasnosti sú na úzkorozchodnej (1 000 mm) sieti prevádzkované 3 linky.
Loto Extraliga vo futsale 2014/15

Systém súťaže

Systém súťaže sa oproti minulej sezóne nezmenil. Po základnej časti, v ktorej hral každý s každým jedenkrát doma a vonku, nasledovalo play-off a play-out. Do play-off postúpilo najlepších 6 družstiev, pričom prvé 2 celky boli nasadené priamo do semifinále. Zvyšné 4 družstvá odohrali štvrťfinále, ktoré sa hralo na 2 víťazné zápasy, semifinále a finále na 3 víťazné zápasy. Play-off o 3. miesto za hralo pohárovým systémom, na odvetu. 4 posledné celky po základnej časti odohrali play-out skupinu každý s každým jedenkrát doma a vonku o 7. až 10. miesto. Rozhodlo sa v ňom o 2 družstvách, ktoré si zahrali baráž o zotrvanie v extralige. Do play-out sa výsledky zo základnej časti neprenášali, ale družstvám boli pridelené bonusové body za umiestnenie (7. miesto – 4 body, 8. m – 2 b, 9. m – 1 b, 10. m – 0 b).
McDonald’s

McDonald's na Slovensku

Prvá reštaurácia spoločnosti bola otvorená v októbri 1995 v Banskej Bystrici. V máji 1996 bola otvorená prvá reštaurácia v Bratislave na Námestí SNP, kým v októbri toho istého roka bola otvorená prvá reštaurácia franchisingového typu v Trnave. V súčasnosti (marec 2019) stojí na Slovensku 30 reštaurácií. Počas roka 2010 navštívilo 23 reštaurácií 14,4 milióna zákazníkov. McDonald's dosiahol tržby 47,9 mil. € v roku 2010.
Tenzing Norgay

Život a výpravy

Narodil sa v rodine budhistických Šerpov ako 11. z 13 detí v Khumbu, na dohľad od Mt. Everestu. Jeho pôvodné meno bolo zmenené na žiadosť tibetského lámu. Keď jaky jeho rodičov vyhubila choroba, musel ísť do služby.
V r. 1935 sa dostal ako nosič do britskej prieskumnej expedície z Tibetu. Napokon ho mrzelo, že mimoriadnu periódu dobrého počasia nevyužili viac. Na jeseň bol s ďalšou výpravou v oblasti Kančendžongy. Na jar 1936 sa s britskou výpravou dostal na Severné sedlo, potom ich zahnal predčasný monzún. Na jeseň bol so Shiptonovou expedíciou v oblasti Nandádéví. V r. 1938 dosiahol 5. tábor a výšku 8000 m, za čo dostal od vedúceho H. W. Tilmana titul "Snežný tiger."
Za vojny robil prieskumníka pre indickú armádu. S rodinou sa usadil v indickom Darjeelingu. V roku 1947, po dlhej pauze vynútenej 2. svetovou vojnou, sa dal najať excentrickým Kanaďanom Denmanom a zle pripravený dobrodružný pokus o Everest skončil poniže Severného sedla. V roku 1950 Čína obsadila Tibet, ale horolezcom sa otvoril Nepál. Tenzing bol aj v Tilmanovej prieskumnej expedícii z južnej strany Everestu. Potom sa zúčastnil neúspešného britského pokusu o Nanga Parbat. Na jar 1951 šiel s Francúzmi na Nandádéví. Keď dvaja lezci zmizli, v rámci pokusu o ich záchranu vystúpil s L. Dubostom alpsky na východný vrchol. V tom roku sa ešte vybral so Švajčiarmi do oblasti Kančendžongy.
Vo švajčiarskej expedícii na jar 1952 robil sirdara i výškového lezca s Raymondom Lambertom. Ich pokus o zdolanie vrcholu otočili vo výške asi 8600 m, tesne pod Južným vrcholom. Prinútil ich k tomu pomalý postup, pokročilá hodina a vietor. Opakovaná výprava na jeseň končila nižšie pre zlé počasie. Cestou dolu dostal maláriu a skončil v nemocnici. Tam ho zastihla pozvánka na historickú britskú výpravu - a zoslabnutý Tenzing veľmi váhal, takmer nešiel.
Vojensky organizovaná výprava plukovníka J. Hunta sa mu páčila menej, než ľudsky citlivejší prístup Lamberta, ale ako uznávaný sirdar dokázal utlmiť spory medzi nosičmi a vedením. Napokon 29. mája 1953 s E. Hillarym vystúpili na vrchol Mount Everestu.
Po návrate navštívil množstvo krajín, dostal vysoké medaily od anglickej kráľovnej, nepálskeho kráľa aj indickej vlády. Viacero štátov sa chcelo chváliť jeho úspechom. Zomrel v Darjeelingu na mozgovú porážku.
Tréner roka FA Premier League

Tréner roka Premier League sa udeľuje raz za rok počas sezóny FA Premier League. Toto ocenenie sa udeľuje po skončený ligovej sezóny. Toto ocenenie bolo nazvané Carling Premiership tréner roka (1994–2001) a potom Barclaycard Premiership tréner roka (2001–2004), a teraz je známy ako Barclays tréner roka. Toto ocenenie sa udeľuje od sezóny 1993/94.
George Burley a Harry Redknapp sú jediný tréneri ktorý dostali toto ocenenie bez zisku ligového titulu. George Burley z Ipswich Townon v sezóne 2000/01 skončil v lige na piatom mieste, ale za úspech v pohárovej Európe. Aj napriek jeho úspechom v ďalšej sezóne bol odvolaný za zlý vstup do sezóny. Harry Redknapp z Tottenhamom Hotspur v sezóne 2009/10 skončil na štvrtom mieste a prvýkrát bude účinkovať v treťom predkole ligy majstrov. Alex Ferguson získal rekordných deväť ocenení Trénera roka a jedenásť titulov FA Premier League.
Epitaf (literatúra)

Epitaf je lyrický žáner, nápis na náhrobnom kameni. Vznikol z epigramu, mal by vystihovať pochovaného.
Rudavka (prítok Rudavy)

Rudavka je potok na Záhorí, vo východnej časti okresu Malacky. Je to ľavostranný prítok Rudavy, meria 11,6 km a je tokom IV. rádu.

Prameň

Pramení v Borskej nížine, pod kopcom Nad krúžkom (232,1 m n. m.), severne od obce Kuchyňa.
Lapleau

Poloha

Obec má rozlohu 17,76 km². Najvyšší bod je položený 583 m n. m. a najnižší bod 280 m n. m.

Obyvateľstvo

Počet obyvateľov obce je 386 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dessel

Obyvateľstvo

Dessel má približne 9 107 obyvateľov (2010).
Gouaix

Poloha

Obec má rozlohu 14,64 km². Najvyšší bod je položený 162 m n. m. a najnižší bod 54 m n. m.

Obyvateľstvo

Počet obyvateľov obce je 1 446 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Acy

Polohopis

Acy má rozlohu 11,67 km². Najvyšší bod je položený 165 m n. m. a najnižší bod 42 m n. m.

Obyvateľstvo

Acy má 928 obyvateľov (2009).
Graf vývoja obyvateľstva:
Zdroje: INSEE
Aire-sur-l’Adour (obec)

Poloha

Obec má rozlohu 57,78 km². Najvyšší bod je položený 176 m n. m. a najnižší bod 68 m n. m.

Obyvateľstvo

Počet obyvateľov obce je 6 207 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zlatá brána (televízna relácia)

Zlatá brána bol hudobno-dramatický televízny program pre deti a mládež, ktorý sa vysielal v 70.-80. rokoch 20. storočia na slovenskom okruhu Československej televízie. Jej ťažiskom bola detská populárna pieseň; výber z nich potom televízia cez štátne vydavateľstvo Opus vydávala na platniach a kazetách.
Medzi hity Zlatej brány patria pesničky, ako „Bola raz malá hviezdička“, „Klope dáždik“, „Bryndza“ (s mladou Zuzanou Tlučkovou) či „Čumbulák (vesmírny je bubák)“.
Na CD nosičoch vydal Opus piesne zo Zlatej brány v roku 2006.
Ognes (Marne)

Poloha

Obec má rozlohu 7,79 km². Najvyšší bod je položený 116 m n. m. a najnižší bod 91 m n. m.

Obyvateľstvo

Počet obyvateľov obce je 68 (2009).
Nasledujúci graf zobrazuje vývoj počtu obyvateľov v obci.
Zdroje: INSEE